Pārtikas drošības, dzīvnieku veselības un vides zinātniskā institūta “BIOR”
atklāta konkursa “Baltijas jūras starptautiskās grunts traļa uzskaites 2026. gada 1. ceturksnī un Baltijas jūras starptautiskās brētliņas hidroakustiskās uzskaites maijā nodrošināšana”
(ID. Nr. BIOR 2025/52/AK/EJZAF) nolikuma
2. pielikums

sagatavota 26.11.2025.

TEHNISKĀ SPECIFIKĀCIJA
Reisa uzdevums Nr.2
Iepirkuma 2. daļa “Baltijas jūras pavasara hidroakustiskās uzskaites nodrošināšana”

1. Reisa norises laiks: 2026. gada maija vidus (8 dienas jūrā).
2. Pētījumu vieta: Baltijas jūras centrālaustrumu daļa, proti, ICES 26. apakšrajona ziemeļu daļa (uz ziemeļiem no 55030’N) un 28. apakšrajons (skatīt pievienoto karti). Pētnieciskais kuģis strādās Latvijas, Zviedrijas, un Igaunijas EEZ, Latvijas teritoriālajos ūdeņos, tralējumus veicot ne seklāk par 20 m.
3. Zinātniskās komandas dalībnieki: līdz pieciem zinātniekiem no BIOR (viens zinātniskās grupas vadītājs un līdz četriem pētniekiem).

Reisa uzdevums:
1. Ievākt materiālus pelaģisko zivju (brētliņu un reņģu) krājumu izplatības, lieluma un struktūras izpētei.
2. Noteikt brētliņu un reņģu krājumu papildinājuma lielumu un izplatību. Brētliņu un reņģu paaudžu ražības novērtējums.
3. Ievākt zooplanktona, ihtioplanktona un okeanogrāfiskos (temperatūra, skābeklis un sāļums) paraugus.
4. Uzskaites laikā starp tralējumu vietām veikt hidroakustiskos ierakstus.

Metodes:
Uzskaite un tralējumi jāveic diennakts gaišajā laikā. Tralējumi jāveic ar standarta zinātnisko trali WP-53/64x4 vai analogu, kuram āmī ir 6x6 mm tīkla acs. Tralēšanas ātrums – aptuveni 3,0-3,5 mezgli, ilgums 30 minūtes (var variēt atkarībā no atstaroto akustisko signālu lieluma). Tralēšanas vietas izvēle tiek veikta atkarībā no akustiskajiem ierakstiem.
Loms tiek sašķirots pa sugām kastēs vai grozos un nosvērts. Sašķirotās un nosvērtās zivis tiek izmantotas garumu un svara mērījumiem, vecumu un nobriešanas noteikšanai. Bioloģiski analizēto brētliņu un reņģu dati tiek izmantoti vecumu-garumu atslēgas (VGA) izveidošanai. No katra loma analīzēm tiek ņemtas 200 brētliņas un 200 reņģes.
Balstoties uz paraugu analīžu datiem, vispirms tiek veikti aprēķini par katru ICES kvadrātu atsevišķi, bet pēc tam tiek veikts apkopojums par ICES apakšrajoniem. Bioloģiskās analīzes un garumu mērījumi tiek veikti tikai mencām, reņģēm, stagariem un brētliņām. Pārējām sugām tiek reģistrēts kopējais zivju skaits un svars.
Hidroakustiskā uzskaite tiek veikta saskaņā ar metodiku, kas aprakstīta “ICES rokasgrāmata Baltijas jūras starptautiskajām akustiskajām uzskaitēm (IBAS)”, versija 2.0, 2017. gada oktobris.
Pēc katra tralējuma, halžu stūros un HELCOM standartstacijās tiek ievākti jūras ūdens un ihtioplanktona paraugi. Hidroloģisko paraugu ievākšanai tiek izmantota CTD zonde ar rozetveida ūdens paraugu savācēju. Ihtioplanktona paraugi tiek ievākti visā vertikālajā ūdens stabā no grunts vai 150 m (ja dziļāks) līdz virspusei un ar cirkulāciju augšējā ūdens slānī. Zooplanktona paraugi tiek ievākti HELCOM standartstacijās un pēc izvēlētiem tralējumiem divos vertikālajos horizontos – no grunts līdz virspusei vai 100-0 m (ja dziļāks) un 50-0 m. Ihtioplanktons tiks ievākts ar pētniecisko tīklu IKS-80 (acs izmērs āmī 500 µm). Zooplanktons tiks ievākts ar Džedi tīklu (acs izmērs 160 µm).

Darbu apjoms:
Ehointegrācijas uzskaites trasēm jābūt vismaz 600 jūras jūdzes garām; jāveic vismaz 18-20 tralējumus ar zinātnisko pelaģisko trali WP-53/64x4 vai analogu; jāizpilda vismaz 18-20 okeanogrāfiskās stacijas, 18-20 ihtioplanktona stacijas un 10 zooplanktona stacijas, to skaitā piecas HELCOM starptautiskās standartstacijas. Plānoto HELCOM staciju precīzas koordinātas apkopotas 4. tabulā.
Reisa trase un staciju atrašanās vietas ir norādītas kartē (2. attēls). Trases virziena maiņas punkti apkopoti 5. tabulā.

Tralējumu vietas nav pastāvīgi noteiktas, bet tiek izvēlētas atbilstoši akustiskajiem ierakstiem un ICES rokasgrāmatai.

Zinātniskajam vadītājam no Institūta atkarībā no situācijas un laika apstākļiem ir tiesības veikt izmaiņas reisa plānā.

Ar parakstu apliecinām, ka spējam nodrošināt pakalpojumu, kas atbilst tehniskajā specifikācijā norādītajam prasību līmenim, un pakalpojuma izpildei spējam piedāvāt šādu tehnisko nodrošinājumu:
pētniecisko kuģi, kuram ir stacionāra zinātniskā akustiskā sistēma,
ierīces ūdens hidroloģisko paraugu ievākšanai,
vinčas darbam ar zooplanktona un ihtioplanktona tīkliem,
laboratorijas telpu zivju bioloģisko paraugu apstrādei un analīžu veikšanai.

4. tabula. Plānotās HELCOM standartstacijas.
	Stacijas Nr.
	Platums, Z
	Garums, A
	Vietas dziļums (m)

	46/J52
	56004.0’
	19008.0’
	121

	43/J37
	56042.0’
	19051.0’
	158

	37/J1
	57018.0’
	20006.0’
	238

	40A/J18
	57022.7’
	21007.0’
	65

	45A/J40
	56 37.0’
	20027.0’
	75



[bookmark: _Hlk121905291]5. tabula. Trases virziena maiņas punktu koordinātas.
	Nr.
	Platums, Z
	Garums, A
	Nr.
	Platums, Z
	Garums, A

	C01
	56°07.00ʹ
	19°01.68ʹ
	C11
	57°22.00ʹ
	21°11.01ʹ

	C02
	56°07.00ʹ
	20°39.86ʹ
	C12
	57°22.00ʹ
	20°05.44ʹ

	C03
	56°22.00ʹ
	20°40.94ʹ
	C13
	57°37.00ʹ
	20°10.51ʹ

	C04
	56°22.00ʹ
	19°05.66ʹ
	C14
	57°37.00ʹ
	21°24.78ʹ

	C05
	56°37.00ʹ
	20°00.37ʹ
	C15
	57°52.00ʹ
	21°36.74ʹ

	C06
	56°37.00ʹ
	20°42.75ʹ
	C16
	57°52.00ʹ
	20°10.66ʹ

	C07
	56°52.00ʹ
	20°51.81ʹ
	C17
	58°07.00ʹ
	20°10.66ʹ

	C08
	56°52.00ʹ
	20°01.09ʹ
	C18
	58°07.00ʹ
	21°33.39ʹ

	C09
	57°07.00ʹ
	20°02.54ʹ
	C19
	58°23.00ʹ
	21°25.35ʹ

	C10
	57°07.00ʹ
	21°02.68ʹ
	C20
	58°23.00ʹ
	20°18.03ʹ

2. attēls. Brētliņas hidroakustiskās uzskaites halzes un iespējamās tralējumu veikšanas vietas Baltijas jūrā 2026. gada maijā.
Sarkanā, pārtrauktā līnija apzīmē Zviedrijas, Igaunijas un Latvijas teritoriālo ūdeņu robežu.
Brūnā līnija attēlo iespējamās uzskaites halzes.
Brūnie kvadrāti ar marķējumu virs tiem halžu galos ir trases virziena maiņas punkti (apkopoti 5. tabulā).
Melnas krāsas punkti parāda iespējamās tralējumu, hidroloģisko, ihtioplanktona un zooplanktona staciju vietas.
HELCOM standartstacijas ir attēlotas ar sarkaniem trīsstūriem uz zaļa fona.

